**ZMLUVA O DIELO a POSKYTOVANÍ SLUŽIEB**

uzatvorená v zmysle §536 a nasl. a v zmysle § 269 ods. 2 zákona č. 513/1991 Zb. Obchodný zákonník v platnom znení a zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“) a zákona č. 185/2015 Z. z. Autorský zákon v znení neskorších predpisov (ďalej len „autorský zákon“)

(ďalej len „**zmluva**“)

**Článok I.**

**Zmluvné strany**

**1. Objednávateľ:**

Názov: **Slovenská agentúra životného prostredia**

Sídlo: Tajovského 28, 975 90 Banská Bystrica

IČO: 00 626 031

DIČ: 2021125821

IČ DPH: SK2021125821

Bankové spojenie: Štátna pokladnica

IBAN: SK37 8180 0000 0070 0038 9214

 SK15 8180 0000 0070 0038 9222

Zastúpený: **Ing. Matej Kerestúr**, generálny riaditeľ

Kontaktná osoba: Ing. Katarína Vajlíková,

tel. číslo: 035 7896055, 0905 314 427,

e-mail: katarina.vajlikova@sazp.sk

(ďalej len „**objednávateľ**“)

a

**2. Zhotoviteľ:**

Názov:

Sídlo:

IČO:

DIČ:

IČ DPH:

Bankové spojenie:

IBAN:

Zastúpený:

Kontaktné údaje:

(ďalej len „**zhotoviteľ**“)

(**objednávateľ**  a **zhotoviteľ** ďalej len „**zmluvné strany**“ a jednotlivo „**zmluvná strana**“)

**Článok II.**

**Predmet zmluvy**

1. Zmluvné strany uzatvárajú predmetnú zmluvu na základe výsledku procesu verejného obstarávania v súlade so ZVO, ktoré bolo vyhlásené na predmet zákazky **„Projektová dokumentácia Living Lab Dropie“.**
2. Objednávateľ uzatvára zmluvu s predávajúcim v súlade s výsledkom vyhodnotenia ponúk, na základe ktorého ponuka predložená zhotoviteľom bola vyhodnotená ako úspešná.
3. Predmetom tejto zmluvy je záväzok zhotoviteľa zhotoviť a odovzdať objednávateľovi projektovú dokumentáciu (ďalej len „**dielo**") a poskytnúť objednávateľovi autorský dozor (ďalej len „**dozor**“) (dielo a dozor spoločne len „**predmet zmluvy**“), a to v súlade s Prílohou č.1- Opis predmetu zákazky (ďalej len „**príloha č. 1**“) a záväzok objednávateľa zaplatiť zhotoviteľovi za riadne a včasné splnenie predmetu zmluvy cenu predmetu zmluvy v zmysle čl. V. bod 5.1 zmluvy.
4. Zhotoviteľ sa zaväzuje riadne a včas plniť predmet zmluvy pre objednávateľa vo vlastnom mene, na vlastné náklady a na vlastnú zodpovednosť a nebezpečenstvo. Zhotoviteľ vyhlasuje, že má oprávnenie na vykonávanie činnosti v rozsahu tejto zmluvy.
5. Zhotoviteľ berie na vedomie, že táto zmluva sa uzatvára v rámci projektu Living Lab 2322 financovaného z Grantov EHP/Nórskych grantov a štátneho rozpočtu Slovenskej republiky.

**Článok III.**

**Rozsah a obsah predmetu zmluvy**

1. Dielo sa zhotoviteľ zaväzuje zhotoviťv zmysle Prílohy č. 1- Opis predmetu zákazky (ďalej len „príloha č. 1“) zmluvy a podľa podkladov a pokynov poskytnutých objednávateľom.
2. Zhotoviteľ odovzdá objednávateľovi dielo v papierovej podobe v šiestich (6) vyhotoveniach, v digitálnej podobe vo formáte .dwg v dvoch (2) vyhotoveniach a vo formáte .pdf v dvoch (2) vyhotoveniach.
3. Pri zhotovovaní diela sa zhotoviteľ zaväzuje postupovať v súlade s ustanoveniami zákona č. 50/1976 Zb. o územnom plánovaní a stavebnom poriadku (ďalej len „Stavebný zákon“), vyhláškou MŽP SR č. 453/2000 Z. z., ktorou sa vykonávajú niektoré ustanovenia Stavebného zákona, zákona č. 543/2002 Zb. o ochrane prírody a krajiny, resp. zákona č. 135/1961 Zb o pozemných komunikáciách, ďalšími všeobecne záväznými právnymi predpismi, technickými normami, ustanoveniami tejto zmluvy, bude sa riadiť východiskovými podkladmi a požiadavkami objednávateľa.
4. Zmluvné strany sú povinné vždy písomne informovať druhú stranu o všetkých zisteniach a skutočnostiach, ktoré by mohli mať vplyv na zhotovenie diela a na jeho využitie v budúcnosti.
5. Zmluvné strany sa zaväzujú v dostatočnom časovom predstihu pred realizáciou prác objednávateľom v súvislosti s dielom zhotoviteľa písomne dohodnúť na podmienkach poskytovania dozoru zhotoviteľom.

**Článok IV.**

**Čas a miesto plnenia**

1. Miestom dodania diela je pracovisko objednávateľa: **Slovenská agentúra životného prostredia,** **Tajovského 28, 975 90 Banská Bystrica**.
2. Zhotoviteľ sa zaväzuje odovzdať objednávateľovi dielo do **45 kalendárnych dní** odo dňa účinnosti tejto zmluvy. Zhotoviteľ sa zaväzuje poskytovať objednávateľovi dozor do momentu riadneho ukončenia všetkých prác, ktoré bude objednávateľ realizovať na základe a v súvislosti s dielom zhotoviteľa.
3. Zhotoviteľ splní svoju povinnosť vykonať dielo riadne a včas, a to jeho riadnym zhotovením v zmysle prílohy č. 1 a včasným odovzdaním diela bez vád a nedorobkov objednávateľovi v mieste plnenia.
4. Dodržanie termínu odovzdania diela podľa bodu 4.2 tejto zmluvy je závislé od riadneho a včasného spolupôsobenia objednávateľa, dohodnutého v tejto zmluve.
5. Objednávateľ sa zaväzuje, že počas zhotovovania diela poskytne zhotoviteľovi v nevyhnutnom rozsahu potrebné spolupôsobenie spočívajúce najmä v odovzdaní doplňujúcich údajov, upresnení podkladov, vyjadrení a stanovísk objednávateľa, ktorého potreba vznikne v priebehu plnenia zmluvy. Toto spolupôsobenie poskytne zhotoviteľovi bezodkladne, najneskôr však do 7 dní od jeho písomného vyžiadania. V osobitných prípadoch je možné obojstranne dohodnúť individuálny termín. Ak objednávateľ neposkytne zhotoviteľom požadované spolupôsobenie v stanovenej lehote, predlžuje sa termín dodania diela v rozsahu počtu dní presahujúcich túto lehotu.

**Článok V.**

**Cena predmetu zmluvy**

1. Cena predmetu zmluvy v zmysle čl. II zmluvy je stanovená v súlade s Prílohou č. 2- Návrh na plnenie kritéria (ďalej len „príloha č. 2“) zmluvy, a tovo výške **...........** **EUR bez DPH** (slovom: ............. eur). K tejto cene bude pripočítaná 20 % DPH vo výške **.................. EUR** (slovom: ................... eur). Celková cena za predmet zmluvy je stanovená vo výške **................. EUR s DPH** (slovom: ........................ eur).
2. Zmluvné strany sa dohodli, že cena predmetu zmluvy bude fakturovaná v dvoch častiach, a to nasledovne:
3. cena diela vo výške .......... EUR s DPH (slovom: ........... eur),
4. cena dozoru vo výške ........... EUR s DPH (slovom: .......... eur).
5. Zhotoviteľ je povinný vystaviť faktúru minimálne s obsahom náležitostí podľa § 74 zákona č. 222/2004 Z. z. o dani z pridanej hodnoty, pričom faktúra musí obsahovať:
* označenie zmluvných strán, obchodné meno, adresu, sídlo, IČO, DIČ, IČ DPH,
* názov a číslo zmluvy,
* číslo faktúry,
* deň vystavenia a deň splatnosti faktúry,
* u faktúr s uplatnením DPH hodnotu DPH v % a v EUR,
* fakturovanú sumu v EUR,
* rozpis fakturovaných čiastok,
* označenie peňažného ústavu a číslo účtu, na ktorý sa má platiť fakturovaná suma, konštantný a variabilný symbol,
* zdroj financovania: Projekt Living Lab 2322,
* označenie osoby, ktorá faktúru vystavila,
* pečiatka a podpis oprávnenej osoby zhotoviteľa.
1. Zhotoviteľ berie na vedomie, že objednávateľ je oprávnený vrátiť vyhotovenú faktúru zhotoviteľovi v prípade, že táto faktúra neobsahuje všetky náležitosti podľa bodu 5.3 tohto článku. V tomto prípade nová lehota splatnosti začína plynúť dňom doručenia opravenej faktúry objednávateľovi.
2. Lehota splatnosti faktúry je **tridsať (30) dní** odo dňa jej doručenia objednávateľovi. Faktúra sa považuje za uhradenú dňom odpísania vyfakturovanej sumy z účtu objednávateľa na účet zhotoviteľa.
3. Zhotoviteľ sa zaväzuje vystaviť a doručiť objednávateľovi faktúru v zmysle bodu 5.2 písm. a) do 5 pracovných dní od podpisu protokolu o prebratí diela bez vád a faktúru v zmysle bodu 5.2 písm. b) do 5 pracovných dní odo dňa riadneho ukončenia dozoru, a to v troch (3) originálnych vyhotoveniach na adresu objednávateľa uvedenú v záhlaví zmluvy alebo elektronicky na adresu efaktury@sazp.sk.
4. Zmluvné strany sa zaväzujú o odovzdaní a prevzatí diela objednávateľom vyhotoviť preberací protokol. Objednávateľ bezodkladne po prevzatí vykoná kontrolu diela a v preberacom protokole uvedie zistené vady. Protokol o prebratí musí byť podpísaný obidvomi zmluvnými stranami.
5. Zhotoviteľ sa zaväzuje vady diela uvedené v protokole o prebratí odstrániť do 3 dní odo dňa jeho podpisu. Dielo sa považuje za riadne vykonané a odovzdané jeho prevzatím objednávateľom bez výhrad v preberacom protokole.
6. Zhotoviteľ berie na vedomie, že úhrada faktúr objednávateľom podlieha schvaľovaniu zriaďovateľom objednávateľa, ktorým je Ministerstvo životného prostredia SR a objednávateľ nie je v omeškaní s úhradou faktúr v rozsahu počtu dní zodpovedajúcim preukázanej dĺžke schvaľovacieho procesu zriaďovateľa objednávateľa, ak táto doba presiahne lehotu splatnosti faktúr ustanovenú v bode 5.5 tohto článku.

**Článok VI.**

**Práva a povinnosti zmluvných strán**

1. Zmluvné strany sa zaväzujú dodržiavať práva a povinnosti ustanovené v jednotlivých bodoch tohto článku, ako aj práva a povinnosti vyplývajúce z ostatných článkov tejto zmluvy a jej príloh.
2. Zmluvné strany súhlasia, že charakter diela vzájomne prerokujú a oprávnené požiadavky objednávateľa sa aplikujú v procese zhotovovania. V prípade, ak budú požiadavky objednávateľa technicky nevhodné a mohli by mať vplyv na kvalitu diela, je zhotoviteľ povinný na nevhodnosť týchto pokynov objednávateľa upozorniť.
3. Zmluvné strany sa dohodli, že ak niektorá zmluvná strana bude mať informáciu o akejkoľvek skutočnosti alebo okolnosti, ktorá by mohla priamo alebo nepriamo zmariť alebo podstatne sťažiť zhotovenie diela, je táto zmluvná strana povinná bezodkladne o tejto skutočnosti alebo okolnosti informovať druhú zmluvnú stranu. Tým nie je dotknutý nárok zmluvných strán na náhradu preukázateľnej škody vzniknutej v dôsledku takejto skutočnosti alebo okolnosti, ktorá je následkom porušenia zmluvných povinností niektorej zo zmluvných strán.
4. Zmluvné strany sa dohodli, že zhotoviteľ odovzdá objednávateľovi dielo počas vyhotovovania na priebežnú kontrolu vo vzájomne dohodnutých termínoch, najmenej však dvakrát. V prípade, ak Objednávateľ zistí akékoľvek vady alebo nedostatky diela, ktoré sú porušením povinností zhotoviteľa, je povinný ich bezodkladne oznámiť zhotoviteľovi a ten je povinný ich bezodkladne odstrániť, ak sa zmluvné strany nedohodnú inak.
5. Zhotoviteľ je oprávnený zabezpečovať plnenie predmetu zmluvy aj prostredníctvom subdodávateľov. Ak zhotoviteľ zabezpečuje predmet zmluvy prostredníctvom subdodávateľov, zodpovedá objednávateľovi v rozsahu, akoby plnil sám. Zhotoviteľ je povinný najneskôr v deň uzavretia tejto zmluvy uviesť údaje o všetkých známych subdodávateľoch. Zoznam subdodávateľov tvorí prílohu č. 3 tejto zmluvy. V prípade, ak zhotoviteľ bude mať počas plnenia predmetu zmluvy záujem uzavrieť zmluvu so subdodávateľom, ktorý sa bude podieľať na plnení predmetu zmluvy, je povinný rešpektovať nasledovné pravidlá:
6. každý subdodávateľ musí spĺňať podmienky týkajúce sa osobného postavenia podľa § 32 ods. 1 písm. e) a f) ZVO vo vzťahu k tej časti predmetu zmluvy, ktorú má plniť a nesmú u neho existovať dôvody na vylúčenie podľa § 40 ods. 6 písm. a) až g) a ods. 7 a 8 ZVO t. j. musí preukázať, že je oprávnený poskytovať službu, zodpovedajúcu predmetu zmluvy, ak to nepreukáže, objednávateľ je oprávnený odstúpiť od zmluvy,
7. každý subdodávateľ musí byť schopný realizovať príslušnú časť predmetu zmluvy v rovnakej kvalite ako poskytovateľ. Identifikáciu subdodávateľa spolu s čestným vyhlásením zhotoviteľa, že tento subdodávateľ spĺňa podmienky v zmysle písm. a), musí zhotoviteľ predložiť objednávateľov najneskôr do piatich (5) dní pred začatím plánovanej subdodávky. Objednávateľ má právo odmietnuť podiel na plnení predmetu zmluvy subdodávateľom, ak nie sú splnené podmienky uvedené v písm. a) tohto bodu.
8. K zmene subdodávateľa môže dôjsť len na základe udeleného súhlasu objednávateľa. Zhotoviteľ je povinný objednávateľovi najneskôr päť (5) dní pred zmenou subdodávateľa predložiť písomné oznámenie o zmene subdodávateľa, ktoré bude obsahovať minimálne: identifikačné údaje navrhovaného subdodávateľa, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia a doklady na preukázanie splnenia podmienok uvedených v bode 6.5 písm. a) tohto článku. V prípade, ak zhotoviteľ opakovane navrhne subdodávateľa, ktorý nespĺňa vyššie uvedené povinnosti uvedené v bode 6.5 písm. a) tohto článku zmluvy má objednávateľ právo odstúpiť od tejto zmluvy.
9. V prípade, že navrhovaný subdodávateľ nebude spĺňať podmienky uvedené v bode 6.5 písm. a) tohto článku, objednávateľ písomne požiada o jeho nahradenie. Zhotoviteľ doručí návrh nového subdodávateľa do dvoch (2) dní odo dňa doručenia žiadosti o jeho nahradenie, ak objednávateľ neurčí dlhšiu lehotu. Porušenie týchto dojednaní o zmene subdodávateľa sa bude považovať za podstatné porušenie zmluvnej povinnosti a objednávateľ bude oprávnený od tejto zmluvy odstúpiť.
10. Zhotoviteľ je povinný oznámiť objednávateľovi akúkoľvek zmenu údajov o subdodávateľovi najneskôr do dvoch (2) dní, od kedy zmena údajov u subdodávateľa nastala. Na zmenu alebo doplnenie subdodávateľa nie je potrebné uzavretie dodatku k tejto zmluve.
11. Zhotoviteľ sa zaväzuje zachovávať mlčanlivosť o všetkých informáciách, ktoré mu boli poskytnuté objednávateľom a/alebo ku ktorým má zhotoviteľ počas zhotovovania diela prístup. Zhotoviteľ nepoužije žiadne z dôverných informácií na iné účely, ako je uvedené v tejto zmluve. Poskytnutie informácií tretej osobe v nevyhnutnom rozsahu je zhotoviteľovi umožnené len po predošlom súhlase objednávateľa.

**Článok VII.**

**Trvanie zmluvy**

1. Táto zmluva sa uzatvára na dobu určitú, a to do splnenia všetkých záväzkov oboch zmluvných strán.

**Článok VIII.**

**Zodpovednosť za vady diela a zmluvné pokuty**

1. Zhotoviteľ je povinný realizovať dielo podľa podmienok a špecifikácie uvedenej v prílohe č. 1 zmluvy a oprávnených požiadaviek objednávateľa.
2. Zhotoviteľ zodpovedá za vady diela, ktoré má dielo v čase jeho odovzdania objednávateľovi. Zhotoviteľ zodpovedá za vady diela, ktoré vzniknú po čase jeho odovzdania objednávateľovi, len ak boli spôsobné porušením jeho povinností.
3. Zhotoviteľ nezodpovedá za vady diela, ktoré boli spôsobené použitím podkladov a vecí poskytnutých objednávateľom alebo nevhodnými pokynmi objednávateľa a zhotoviteľ ani pri vynaložení všetkej odbornej starostlivosti nemohol zistiť ich nevhodnosť alebo na ňu upozornil objednávateľa a ten na ich použití trval. Zhotoviteľ je povinný bezodkladne písomne upozorniť objednávateľa na nevhodnosť ním predložených podkladov a vecí, ako aj na nevhodnosť jeho pokynov.
4. Záručná doba diela je 5 rokov a začína plynúť dňom protokolárneho odovzdania diela objednávateľovi. Reklamáciu vád diela je objednávateľ povinný uplatniť u zhotoviteľa písomne bezodkladne po tom, ako sa o vade dozvie.
5. Zhotoviteľ je povinný vybaviť reklamáciu uplatnenú objednávateľom v záručnej dobe, v lehote do 7 dní od jej doručenia. Vady realizácie diela odstráni zhotoviteľ na vlastné náklady. Zhotoviteľ však nezodpovedá za vady diela spôsobené alebo zavinené skutočnosťami, o ktorých bez výslovného oznámenia objednávateľa nevedel a vedieť nemohol alebo ak tieto vady sú dôsledkom nesprávnych, nepresných alebo inak nevhodných podkladov, údajov, informácií alebo pokynov objednávateľa.
6. Zhotoviteľ zodpovedá za všetky škody, ktoré vzniknú objednávateľovi pri realizácii stavebných prác v rozsahu a v kvalite podľa tohto diela, a to za vady diela, ktoré sa pri realizácii stavebných prác prejavili ako technicky nemožné. V takomto prípade zhotoviteľ uhradí všetky náklady, ktoré vzniknú objednávateľovi v súvislosti s odstránením týchto škôd.
7. Objednávateľ je povinný dielo prezrieť bez zbytočného odkladu po jeho prevzatí od zhotoviteľa a bez zbytočného odkladu oznámiť zistené vady zhotoviteľovi v zmysle bodu 5.6 tejto zmluvy.
8. Zhotoviteľ nezodpovedá za nedostatky, ktoré boli spôsobené tým, že do diela zapracoval nesprávne podklady prevzaté od objednávateľa a zhotoviteľ ani pri vynaložení všetkej odbornej starostlivosti nemohol zistiť ich nevhodnosť alebo na nevhodnosť upozornil objednávateľa a ten na ich použití trval. Zhotoviteľ takisto nezodpovedá za nedostatky spôsobené dodržaním nevhodných pokynov daných mu objednávateľom, ak zhotoviteľ na nevhodnosť týchto pokynov upozornil a objednávateľ na ich dodržaní trval alebo ak zhotoviteľ túto nevhodnosť nemohol zistiť.
9. Počas trvania záručnej doby má objednávateľ právo požadovať a zhotoviteľ povinnosť bezodplatne odstrániť vadu diela.
10. Objednávateľ sa zaväzuje odstránenie vád a nedostatkov diela, zistených pri výkone stavebných prác, prednostne konzultovať a riešiť so zhotoviteľom.
11. Ak zhotoviteľ svoju povinnosť odstrániť vadu riadne a včas v zmysle ustanovení tejto zmluvy nesplní, je objednávateľ oprávnený zabezpečiť odstránenie vady u tretej osoby na náklady zhotoviteľa.
12. Zaplatením zmluvnej pokuty v zmysle tejto zmluvy nezaniká nárok objednávateľa na náhradu škody. Zhotoviteľ je povinný nahradiť objednávateľovi škodu, ktorú porušením povinností vyplývajúcich mu z tejto zmluvy spôsobil objednávateľovi, ibaže preukáže, že porušenie povinností bolo spôsobené okolnosťami vylučujúcimi zodpovednosť.
13. Zmluvné strany nezodpovedajú za porušenie a omeškanie svojich záväzkov, a to v zmysle ustanovenia § 374 a nasl. Obchodného zákonníka, spôsobené tzv. vyššou mocou, t. j. okolnosťami vylučujúcimi zodpovednosť, ktoré nastali nezávisle od vôle zmluvných strán a bránia im v splnení povinností, pričom nemožno rozumne predpokladať, že by zmluvná strana túto prekážku alebo jej následky odvrátila alebo prekonala.
14. Na základe dohody zmluvných strán, sa za vyššiu moc, resp. okolnosti vylučujúce zodpovednosť považuje i prijatie takých opatrení štátu z dôvodu zabránenia šírenia epidémií alebo iných okolností ohrozujúcich obyvateľstvo, ktoré bránia v splnení povinností zmluvných strán, pričom nemožno rozumne očakávať, že by zmluvná strana túto prekážku prekonala, a to i v prípade, ak zmluvná strana, vzhľadom na okolnosti, mohla alebo mala ukladanie takýchto opatrení štátom predvídať alebo očakávať.
15. Podmienkou vylúčenia zo zodpovednosti za škodu je, že dotknutá zmluvná strana bez zbytočného odkladu upozorní druhú zmluvnú stranu na začiatok a podstatu vyskytnutia vyššej moci. Zmluvná strana, ktorá sa odvoláva na vyššiu moc, bez zbytočného odkladu oznámi druhej zmluvnej strane jej zánik.
16. Ak je to vzhľadom na charakter vyššej moci a situáciu zhotoviteľa možné, zhotoviteľ je povinný, po dohode s objednávateľom, na vlastné náklady zabezpečiť zhotovenie diela aj počas jej trvania, a to prostredníctvom tretej osoby.
17. Pre prípad nedodržania podmienok tejto zmluvy dohodli zmluvné strany nasledovné zmluvné pokuty:
18. za omeškanie zhotoviteľa so zhotovením diela je objednávateľ oprávnený uplatniť si zmluvnú pokutu vo výške 5 % z ceny diela,
19. za omeškanie zhotoviteľa s odstránením vady tovaru je objednávateľ oprávnený uplatniť si zmluvnú pokutu vo výške 15 % z ceny diela za každý aj začatý deň omeškania,
20. za porušenie povinnosti zhotoviteľa poskytovať dozor riadne a s odbornou starostlivosťou je objednávateľ oprávnený uplatniť si zmluvnú pokutu vo výške 150 EUR, a to aj opakovane,
21. za omeškanie objednávateľa s úhradou faktúry má zhotoviteľ nárok na zaplatenie úroku z omeškania objednávateľom za každý aj začatý deň omeškania vo výške 0,02 % zo sumy neuhradenej faktúry.

**Článok IX.**

**Doručovanie**

1. Všetky písomnosti týkajúce sa právnych vzťahov založených touto zmluvou medzi zmluvnými stranami, sa doručujú doporučene na adresu sídla zmluvných strán uvedených v záhlaví tejto zmluvy nasledovne:
2. poštou,
3. treťou osobou oprávnenou doručovať zásielky,
4. osobne, proti podpisu preberajúcej strany,
5. e-mailom.
6. Zmluvná strana je povinná oznámiť druhej zmluvnej strane každú zmenu svojho sídla do troch kalendárnych dní odo dňa zmeny sídla.
7. Ak zmluvná strana neprevezme písomnosť na adrese uvedenej v tejto zmluve, je odosielateľ povinný opakovane doručiť písomnosť na adresu zmluvnej strany zapísanú v obchodnom registri alebo inom registri, v ktorom je zmluvná strana evidovaná zo zákona. Ak zmluvná strana neprevezme písomnosť na adrese uvedenej v tejto zmluve ani na adrese zapísanej v obchodnom alebo inom registri, považuje sa písomnosť v deň jej vrátenia sa odosielateľovi za doručenú a to aj vtedy, ak sa adresát o tom nedozvie, alebo dňom v ktorom adresát odmietol zásielku prevziať. Všetky právne účinky doručovaných písomností nastanú v tomto prípade dňom, ktorým sa písomnosť považuje za doručenú.
8. Písomnosť doručovaná osobne sa považuje za doručenú dňom, kedy zmluvná strana zásielku prevzala alebo dňom, kedy odmietla písomnosť prevziať.

**Článok X.**

**Vlastnícke a autorské práva**

1. Vlastníkom diela je zhotoviteľ. Vlastníctvo v plnom rozsahu prechádza na objednávateľa odovzdaním diela objednávateľovi a uhradením jeho ceny. Pokiaľ nie je dielo vlastníctvom objednávateľa, môže byť použité na dohodnutý účel len so súhlasom zhotoviteľa.
2. Zmluvné strany sa dohodli, že zhotoviteľ udeľuje objednávateľovi výhradnú, časovo, vecne a územne neobmedzenú licenciu ku všetkým spôsobom použitia diela, vrátane práva udeliť sublicencie inému subjektu. Odmena zhotoviteľa za udelenie licencie objednávateľovi v rozsahu uvedenom v tomto bode zmluvy je zahrnutá v cene predmetu zmluvy podľa bodu 5.1, ktorú je objednávateľ povinný uhradiť podľa tejto zmluvy. Tým nie sú dotknuté nasledujúce ustanovenia tohto článku zmluvy.
3. Zhotoviteľ je oprávnený použiť dielo, prípadne jeho jednotlivé časti na území Slovenska a v zahraničí na účely jeho publikácie v odbornej a inej tlači, na účely propagácie a prezentácie vlastnej činnosti.
4. Objednávateľ nie je pred nadobudnutím vlastníckeho práva oprávnený vykonať zásahy alebo zmeny diela bez predchádzajúceho písomného súhlasu zhotoviteľa. Zásahom alebo zmenou sa na účely tohto článku zmluvy rozumejú najmä, ale nielen, zmeny výrazne ovplyvňujúce architektonické riešenie, zmeny geometrie, konštrukcie, výtvarného a materiálového riešenia, zmeny detailov a technológií.
5. Zhotoviteľ sa týmto zaväzuje upraviť si právne vzťahy so všetkými osobami, ktorých tvorivá duševná činnosť bude využitá pri zhotovovaní diela, ako aj pri zhotovovaní autorského diela, vrátane autorského práva, aby zhotoviteľ vo svojom mene a na svoj účet vykonával všetky majetkové práva duševného vlastníctva k dielu, resp. k tým jeho častiam, ktoré budú predmetom autorského práva alebo iného práva duševného vlastníctva vrátane autorského práva, a aby bol zhotoviteľ oprávnený uzavrieť licenčnú zmluvu v zmysle tohto článku zmluvy.
6. Zhotoviteľ sa zaväzuje konať tak a opomenúť také konanie alebo strpieť také konanie, aby dielo nebolo zaťažené žiadnym právom tretej osoby a inou právnou vadou, okrem osobnostných a majetkových práv zhotoviteľa a autora. Zhotoviteľ vyhlasuje, že dielo nemá žiadne právne vady.

**Článok XI.**

**Zánik zmluvy**

1. Zmluvné strany sa dohodli, že zmluvu je možné skončiť:
2. písomnou dohodou zmluvných strán, a to dňom uvedeným v takejto dohode; v dohode o skončení zmluvy sa súčasne upravia nároky zmluvných strán vzniknuté na základe alebo v súvislosti s touto zmluvou,
3. písomným odstúpením od zmluvy v prípade podstatného porušenia zmluvy alebo z dôvodov v zmysle §19 ZVO.
4. Odstúpenie od zmluvy sa uskutoční písomným oznámením odstupujúcej zmluvnej strany adresovaným druhej zmluvnej strane s uvedením dôvodu odstúpenia od zmluvy a je účinné okamihom jeho doručenia. V prípade pochybností sa má za to, že je odstúpenie doručené v tretí deň po jeho odoslaní. Doručuje sa zásadne na adresu zmluvnej strany uvedenú v tejto zmluve.
5. Za podstatné porušenie zmluvy sa považuje:
6. omeškanie zhotoviteľa s dodaním diela oproti stanovenému termínu plnenia o viac ako dva (2) týždne bez uvedenia dôvodu, ktorý by omeškanie ospravedlňoval (napr. vyššia moc),
7. ak cena bude fakturovaná v rozpore s podmienkami stanovenými v tejto zmluve a/alebo v jej prílohách,
8. zhotoviteľ dodá objednávateľovi dielo takých parametrov, ktoré sú v rozpore s touto zmluvou a/alebo jej prílohami,
9. objednávateľ je v omeškaní so zaplatením faktúry o viac ako tridsať (30) dní, s ohľadom na bod 5.8 tejto zmluvy.
10. Objednávateľ je oprávnený odstúpiť od tejto zmluvy aj v prípade, ak:
11. proti zhotoviteľovi začalo konkurzné konanie alebo reštrukturalizácia,
12. zhotoviteľ vstúpil do likvidácie,
13. zhotoviteľ koná v rozpore s touto zmluvou a/alebo všeobecne záväznými právnymi predpismi platnými na území SR a na písomnú výzvu objednávateľa toto konanie a jeho následky v určenej primeranej lehote neodstráni.
14. Odstúpenie od zmluvy má následky stanovené príslušnými ustanoveniami Obchodného zákonníka, pokiaľ sa zmluvné strany písomne nedohodnú inak.

**Článok XII.**

**Kontrola a audit**

1. Zhotoviteľ je povinný v prípade potreby umožniť výkon kontroly a auditu oprávneným osobám a za týmto účelom je povinný im poskytnúť plnú súčinnosť.
2. Oprávnené osoby na výkon kontroly/auditu sú najmä:
3. Poskytovateľ, ktorým je Ministerstvo životného prostredia Slovenskej republiky, zastúpené Slovenskou agentúrou životného prostredia a ním poverené osoby,
4. Útvar vnútorného auditu Poskytovateľa/Útvar vnútornej kontroly Sprostredkovateľského orgánu a ním poverené osoby,
5. Najvyšší kontrolný úrad SR a ním poverené osoby,
6. Orgán auditu, jeho spolupracujúce orgány (Úrad vládneho auditu) a osoby poverené na výkon kontroly/auditu,
7. Splnomocnení zástupcovia Európskej Komisie a Európskeho dvora audítorov,
8. Orgán zabezpečujúci ochranu finančných záujmov EÚ,
9. Ministerstvo investícií, regionálneho rozvoja a informatizácie Slovenskej republiky,
10. Ministerstvo financií Slovenskej republiky,
11. Úrad pre finančný mechanizmus,
12. Ministerstvo zahraničných vecí Nórskeho kráľovstva,
13. Výbor pre finančný mechanizmus,
14. Úrad generálneho audítora Nórskeho kráľovstva,
15. Osoby prizvané orgánmi uvedenými v písm. a) až l) v súlade s príslušnými právnymi predpismi Slovenskej republiky a právnymi aktmi Európskej únie.
16. Za strpenie výkonu kontroly, auditu a/alebo overovania a poskytnutie súčinnosti pri tomto výkone neprináleží zhotoviteľovi žiadna odmena, náhrada ani iné plnenie. Táto povinnosť trvá aj po zániku zmluvy. V prípade zmeny legislatívnych aktov je zhotoviteľ povinný podriadiť sa kontrole príslušných orgánov tak, aby bol dosiahnutý účel sledovaný týmto ustanovením zmluvy. Zhotoviteľ je povinný predovšetkým oznámiť nákladovú štruktúru plnenia podľa tejto zmluvy na základe požiadavky objednávateľa alebo oprávneného orgánu a nimi poverených subjektov a osôb, dodať podpornú dokumentáciu účtovného a iného charakteru za účelom doloženia požadovaných podkladov pre výkon kontroly, auditu a/alebo overovania podľa tohto bodu zmluvy. Za účelom preventívneho riešenia problémov spojených s preukazovaním realizácie plnení podľa tejto zmluvy je oprávnený požadovať tieto podklady aj objednávateľ.

**Článok XIII.**

**Záverečné ustanovenia**

1. Táto zmluva nadobúda platnosť dňom jej uzatvorenia a účinnosť v súlade s § 47a zákona č. 40/1964 Zb. Občiansky zákonník v znení neskorších predpisov a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov (Zákon o slobode informácií) dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky. Zhotoviteľ berie na vedomie, že táto zmluva je povinne zverejňovanou zmluvou a súhlasí s jej zverejnením.
2. Zmluvné strany vyhlasujú, že ak sa dôvod neplatnosti zmluvy vzťahuje len na jej niektorú časť, je neplatnou len táto časť, pokiaľ z povahy alebo z jej obsahu alebo z okolností, za ktorých k neplatnosti došlo, nevyplýva, že túto časť nemožno oddeliť. zmluvné strany sa zaväzujú bez zbytočného odkladu nahradiť túto časť novou, ktorá sa čo najviac priblíži k účelu neplatnej časti, ktorý zmluvné strany sledovali v čase uzavretia zmluvy.
3. Táto zmluva je vyhotovená v štyroch (4) rovnopisoch, pričom dva (2) rovnopisy dostane zhotoviteľ a dva (2) objednávateľ.
4. Vzťahy a spory vzniknuté z tejto zmluvy sa riadia všeobecne záväznými právnymi predpismi. Zmluvné strany sa zaväzujú riešiť prípadné spory, vzniknuté z tejto zmluvy, vždy najskôr vzájomným rokovaním. V prípade, že nedôjde pri spore ku dohode medzi zmluvnými stranami, môže ktorákoľvek zo zmluvných strán požiadať o rozhodnutie príslušný súd.
5. Meniť alebo dopĺňať obsah tejto zmluvy je možné len formou očíslovaných písomných dodatkov podpísaných oboma zmluvnými stranami.
6. Práva a povinnosti zmluvných strán neupravené touto zmluvou sa riadia zákonom č. 513/1991 Zb. Obchodný zákonník v platnom znení a ostatnými všeobecne záväznými právnymi predpismi.
7. Zmluvné strany vyhlasujú, že zmluvné prejavy sú im dostatočne zrozumiteľné a určité, zmluvu uzatvorili na základe ich slobodnej a vážnej vôle, zmluva nebola uzavretá v tiesni alebo za nápadne nevýhodných podmienok, zmluvu si prečítali, jej obsahu porozumeli a na znak súhlasu pripájajú svoje podpisy.
8. Neoddeliteľnú súčasť zmluvy tvorí:
* Príloha č. 1- Opis predmetu zákazky
* Príloha č. 2- Návrh na plnenie kritéria
* Príloha č. 3- Zoznam subdodávateľov

V .........................., dňa .............................. V Banskej Bystrici, dňa ............................

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**..................................... Ing. Matej Kerestúr,** generálny riaditeľ Slovenská agentúra životného prostredia

Príloha č. 2- Návrh na plnenie kritéria

|  |  |  |  |  |  |
| --- | --- | --- | --- | --- | --- |
| **Názov položky** | **Merná jednotka**  | **Počet** | **cena v EUR bez DPH** | **DPH** **(20 %) v EUR** | **cena v EUR s DPH** |
| **Časť 1: Projektová dokumentácia Living Lab Dropie infocentrum tanya a experimentálny prístrešok** | celok | 1 |  |  |  |
| **Časť 2: Projektová dokumentácia Living Lab Dropie vodáreň a exteriérový vzdelávací priestor**  | celok | 1 |  |  |  |
| **Časť 3: PD revitalizácia areálu a zelene s návrhom demonštračných adaptačných, mitigačných a vzdelávacích prvkov vhodne zakomponovaných k existujúcim prvkom** | celok | 1 |  |  |  |
|  |  |
| **Celková cena za predmet zákazky spolu v EUR bez DPH** |  |
| **Výška DPH v EUR** |  |
| **Celková cena za predmet zákazky spolu v EUR s DPH** |  |

V *[doplniť miesto]* dňa *[doplniť dátum]*

* Som platcom DPH v Slovenskej republike:

áno nie (nehodiace sa prečiarknite)

V ..............................., dňa ………………………….

 ..................................................

 Potvrdenie štatutárnym orgánom uchádzača:

  *titul, meno, priezvisko, funkcia, podpis, pec*̌*iatka*

Príloha č. 3- Zoznam subdodávateľov

**Zoznam subdodávateľov**

Zhotoviteľ..........................*..........................* zastúpený štatutárom *.......................* týmto uvádza, že

[ ]  plnenie predmetu Zmluvy nebude poskytovať prostredníctvom subdodávateľov

[ ]  na plnení predmetu Zmluvy sa budú podieľať nasledovní subdodávatelia:

|  |  |  |  |  |  |
| --- | --- | --- | --- | --- | --- |
| P. č. | Obchodné meno a sídlo subdodávateľa | IČO | Meno a priezvisko, adresa pobytu a dátum narodenia osoby oprávnenej konať za subdodávateľa | Podiel na plnení Zmluvy v % | Predmet subdodávky |
| 1. |  |  |  |  |  |
| 2. |  |  |  |  |  |

V*.....................*dňa *...............*

Zhotoviteľ:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**.............................**

..............